
[bookmark: TextBodyBegin]Europski parlament,
–	uzimajući u obzir članak 314. Ugovora o funkcioniranju Europske unije,
–	uzimajući u obzir članak 106.a Ugovora o osnivanju Europske zajednice za atomsku energiju,
–	uzimajući u obzir Uredbu (EU, Euratom) 2024/2509 Europskog parlamenta i Vijeća od 23. rujna 2024. o financijskim pravilima koja se primjenjuju na opći proračun Unije[footnoteRef:1], a posebno njezin članak 44., [1:  	SL L, 2024/2509, 26.9.2024., ELI: http://data.europa.eu/eli/reg/2024/2509/oj.] 

–	uzimajući u obzir opći proračun Europske unije za financijsku godinu 2026., konačno donesen 26. studenoga 2025.[footnoteRef:2],  [2:  	SL L, 2026/72, 26.2.2026., ELI: http://data.europa.eu/eli/budget/2026/72/oj.] 

–	uzimajući u obzir Uredbu Vijeća (EU, Euratom) 2020/2093 od 17. prosinca 2020. kojom se utvrđuje višegodišnji financijski okvir za razdoblje 2021. – 2027.[footnoteRef:3],  [3:  	SL L 433 I, 22.12.2020., str. 11., ELI: http://data.europa.eu/eli/reg/2020/2093/oj.] 

–	uzimajući u obzir Uredbu Vijeća (EU, Euratom) 2024/765 od 29. veljače 2024. o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027.[footnoteRef:4], [4:  	SL L, 2024/765, 29.2.2024., ELI: http://data.europa.eu/eli/reg/2024/765/oj.] 

–	uzimajući u obzir Međuinstitucijski sporazum od 16. prosinca 2020. između Europskog parlamenta, Vijeća Europske unije i Europske komisije o proračunskoj disciplini, suradnji u proračunskim pitanjima i dobrom financijskom upravljanju te novim vlastitim sredstvima, uključujući plan za uvođenje novih vlastitih sredstava[footnoteRef:5], [5:  	SL L 433 I, 22.12.2020., str. 28., ELI: http://data.europa.eu/eli/agree_interinstit/2020/1222/oj] 

–	uzimajući u obzir Odluku Vijeća (EU, Euratom) 2020/2053 od 14. prosinca 2020. o sustavu vlastitih sredstava Europske unije te o stavljanju izvan snage Odluke 2014/335/EU, Euratom[footnoteRef:6],  [6:  	SL L 424, 15.12.2020., str. 1., ELI: http://data.europa.eu/eli/dec/2020/2053/oj.] 

–	uzimajući u obzir svoju Rezoluciju od 28. travnja 2026. o prijedlogu uredbe Vijeća o utvrđivanju višegodišnjeg financijskog okvira za razdoblje 2028. – 2034.[footnoteRef:7],  [7:  	Usvojeni tekstovi, P10_TA(2026)0111.] 

[bookmark: _Hlk229564682]–	uzimajući u obzir Nacrt izmjene proračuna br. 1/2026 koji je Komisija usvojila 10. travnja 2026. (COM(2026)0450),
–	uzimajući u obzir stajalište o Nacrtu izmjene proračuna br. 1/2026 koje je Vijeće usvojilo 16. lipnja 2026. i proslijedilo Europskom parlamentu 18. lipnja 2026. (09919/2026),
–	uzimajući u obzir članke 96. i 98. Poslovnika,
–	uzimajući u obzir izvješće Odbora za proračune (A10‑0180/2026),
A.	budući da je svrha Nacrta izmjene proračuna br. 1/2026 unijeti u proračun za 2026. višak koji proizlazi iz izvršenja proračuna za financijsku godinu 2025., a koji iznosi 2 095 milijuna EUR;
B.	budući da taj višak najvećim dijelom proizlazi iz ostvarenja viška prihoda u iznosu od 1 994 milijuna EUR te iz neutrošenih sredstava u iznosu od 101 milijuna EUR;
[bookmark: _Hlk233197369]C.	budući da je višku na prihodovnoj strani uglavnom doprinio iznos carina od 860 milijuna EUR koji je veći od očekivanoga; budući da drugi glavni faktor za taj višak proizlazi iz iznosa od 840 milijuna EUR financijskih prihoda, zateznih kamata i novčanih kazni; 
D.	budući da je na rashodovnoj strani nedovoljno izvršavanje plaćanja u svim institucijama, uključujući ukidanje prenesenih odobrenih sredstava, iznosilo ukupno 111 milijuna EUR (što čini 0,04 % odobrenih sredstava za plaćanje);
1.	prima na znanje Nacrt izmjene proračuna 1/2026 koji je podnijela Komisija i čija je svrha unošenje viška iz 2025. u iznosu od 2 095 milijuna EUR u proračun, u skladu s člankom 18. stavkom 3. Financijske uredbe;
2.	pozdravlja činjenicu da je višak za 2025. prvenstveno potaknut povećanjem razlika u glavama 1. (Vlastita sredstva, posebno carine) i 4. (Financijski prihodi, zatezne kamate i novčane kazne), dok je višak rashoda i dalje vrlo skroman i iznosi 101 milijun EUR; 
3.	izražava žaljenje zbog toga što se unosom viška u proračun ukupni doprinos država članica u vidu vlastitih sredstava na temelju BND-a za financiranje proračuna za 2026. smanjuje za razmjeran iznos; naglašava da bi u vrijeme kada su potrebe za financiranjem i dalje velike, posebno za troškove servisiranja duga EURI-ja, a manevarski prostor unutar proračuna Unije i dalje iznimno ograničen, proračun trebao zadržati dovoljnu razinu fleksibilnosti u posljednjim godinama trenutačnog VFO-a kako bi se Uniji omogućilo da se nosi s nepredviđenim događajima; ističe da je fleksibilnost proračuna Unije jedno od ključnih pitanja koje treba riješiti u pregovorima o višegodišnjem financijskom okviru za razdoblje 2028. – 2034.; 
4.	podsjeća na svoje dugogodišnje stajalište da bi se neočekivani prihodi koji proizlaze iz novčanih kazni i naknada ili njima jednakovrijedni iznosi trebali koristiti kao dodatni prihod za proračun Unije i ne bi trebali dovesti do odgovarajućeg smanjenja doprinosa na temelju BND-a;
5.	prima na znanje izračun prilagođenog godišnjeg paušalnog smanjenja BND-a za pet država članica korisnica, koje iznosi oko 5,8 milijarde EUR neto; ističe činjenicu da su ti rabati povezani s inflacijom te su se stoga povećali po višoj stopi od gornjih granica VFO-a, koje se svake godine prilagođavaju na temelju deflatora od 2 %; naglašava da ta nepravilnost povećava opterećenje drugih država članica;
6.	prima na znanje negativnu stavku prihoda u skladu s člankom 425. u iznosu od 54 milijuna EUR i pozdravlja taj način uključivanja troškova za proračun koji proizlaze iz plaćanja izvršenih na temelju sporazuma o nagodbi koji uključuje kompenzacijske kamate i naknadu zateznih kamata povezane s povratom poništenih ili smanjenih novčanih kazni zbog kršenja pravila tržišnog natjecanja u skladu s relevantnim presudama Suda Europske unije; podsjeća da je Parlament tijekom pregovora o preinaci Financijske uredbe 2024. ustrajao u primjeni tog pristupa kako bi se izbjeglo stvaranje dodatnih odobrenih sredstava za rashode u već preopterećenom naslovu 7.; podsjeća da to rješenje istječe 31. prosinca 2027.; poziva Komisiju da predloži konačno rješenje za sljedeći VFO kojim bi se postigao isti cilj izbjegavanja bilo kakvog učinka na rashodovnu stranu proračuna;
7.	ponavlja svoj dugogodišnji poziv na održive, predvidljive i otporne prihode za proračun Unije u skladu s člankom 310. UFEU-a koji bi trebali odgovarati rashodovnoj strani i strateškim prioritetima te utvrđenim potrebama Unije za financiranjem; ponavlja svoju snažnu predanost uvođenju novih vlastitih sredstava, ne samo za otplatu duga NGEU-a već i za financiranje snažnijih političkih ambicija Unije; podsjeća na to da će bez novih, istinskih vlastitih sredstava financijski teret neizbježno snositi države članice uslijed povećanja doprinosa na temelju BND-a; stoga smatra da je uvođenje istinskih novih izvora prihoda u iznosu od najmanje 60 milijardi EUR godišnje ključan uvjet za ambiciozan višegodišnji financijski okvir za razdoblje 2028. – 2034.;
8.	prihvaća stajalište Vijeća o Nacrtu izmjene proračuna br. 1/2026;
9.	nalaže svojoj predsjednici da proglasi izmjenu proračuna br. 1/2026 konačno donesenom i da je da na objavu u Službenom listu Europske unije;
10.	nalaže svojoj predsjednici da ovu Rezoluciju proslijedi Vijeću, Komisiji, drugim relevantnim institucijama i tijelima te nacionalnim parlamentima.

